**Сабақтың тақырыбы: Отандық өнімдер. Болжамдық сан есім**

**Жаңа сөздер**

Әрдайым-всегда

Тұтыну-потребление

Қолдау –поддержка

Еңбекақы-зарплата

Сапа-качество

Көрсеткіш-показатель

**Мәтінмен танысыңыз:**Біз отбасымызбен әрдайым отандық тағамдарды тұтынамыз. Сауда дүкендеріне барғанда «Қазақстанда жасалған» деген атауды іздеп тұрамыз.   
  
Қазақстандық өнімді сатып алу арқылы біз тек ел экономикасына ғана көмектесіп қана қоймаймыз, сондай –ақ отандық кәсіпорында еңбек етіп жүрген мыңдаған адамдарға қолдау көрсетеміз. Олар біздің арқамызда жұмысын жалғастырады, отбасын асырады. Дәрігерлер мен мұғалімдердің еңбекақысы үшін салық төлейді. Қазақстандық өнім -экологиялық жағынан таза, сапалы деген сөз. «Қазақстанда жасалған» өнімдерді тұтынайық!

«Алтын Адам» - сапалы брэнд   
Елімізде «Алтын Адам» фабрикасы 2013 жылдан бері жұмыс жасайды. Фабрика Оңтүстік Қазақстан облысында орналасқан. Бүгінде тігін фабрикасында 400-ден астам адам еңбек етеді. Кәcіпорында орта есеппен 1 минутта 1 костюм тігіледі. Онда қыз-келіншектерге арналған классикалық үлгіде костюдер мен көйлектер, ер азамматтар үшін жейде тігіледі. Қазірде бұл сауда өнімдеріне сұраныс күнен күнге артып келеді. Оны мына көрсекіштерден көруге болады:  
2013 жылы күніне 200 костюм шығарылса, 2014 жылы 80 костюмге артқан. Ал 2015 жылы 350 костюм, ал 2016 жылдан бері күніне 450-500 костюм шығарылады екен. Жалпы, «Алтын Адам» бренді: өте сапалы, экологиялық таза, отандық өнім, онда 400 ден аса адам еңбек етеді, түрлі киім үлгілері бар және өнім саны өсуде.

**Болжалдық сан есім**Болжалдық сан есім заттың санын дәл білдірмей, шамамен болжалдап көрсетеді де, қанша? неше? қай шамалы? қаншадан? сияқты сұрақтарға жауап береді.  
  
Болжалдық сан есім бірнеше жолмен жасалды:  
1) Есептік сан есімдерге -лаған, (-леген), -даған, (-деген), -таған, (-теген), -лап, (-леп), -дап, (-деп), -тап, (-теп), -дай, (-дей), -тай, (-тей) жұрнақтары жалғану арқылы жасалады. Мысалы: жүздеген, отыздаған, қырықтаған мыңдап, елулеп, жетпістей, тоқсандай т. б.  
2) Есептік сан есімдерге әуелі көптік жалғауы, оның үстіне жатыс септік жалғау жалғану арқылы жасалады. Мысалы: (жасы) елулерде, (сағат) ондарда, бестерде т. б.  
3) Есептік сан есімдердің қосарлануы арқылы жасалады. Мысалы: он-он бес, қырық-елу, жетпіс-сексен, қырық-елудей, елу-елу бестерде, жүз-жүздеген т. б.  
4) Есептік сан есімдерге шамалы, шақты, қаралы, таман, тарта, жуық, жақын сияқты сөздердің тіркесуі арқылы жасалады. Мысалы: жүз шамалы, мыңга тарта, отызға жақын т. б.

**Тапсырма**

**Мына сан есімдерден болжамдық сан есімдерді жасап, бес сөйлем құрастырыңыз.**

Бес, жиырма, қырық, отыз, елу, жүз, мың, сексен, тоқсан.